आपको अपनी प्रतिभा पर यकीन होना चाहिए। तभी आप उसके अनुरूप अपना लक्ष्य निर्धारित कर पाएंगे और सफल होंगे। आपको इच्छा और लक्ष्य का अंतर पता होना चाहिए। उदाहरण के लिए, "मैं वजन घटाना चाहता हूं", यह सिर्फ एक इच्छा है। यह लक्ष्य तब बनता है, जब हम यह तय कर लेते हैं कि मैं 100 दिन में 10 किलोग्राम वजन कम करूंगा। लक्ष्य को लेकर किए गए अपने प्रयासों का आकलन भी आप समय-समय पर करते रहें। मापना ही वह रास्ता है, जिससे हम अपनी तरक्की पर नजर रख सकते हैं। काम छोटा हो या बड़ा, आपको बेहद योजनाबद्ध ढंग से काम करना चाहिए। इसके तहत कार्य-पद्धति और समय का खास तौर पर ध्यान रखना चाहिए। ऐसा करेंगे, तो अपनी ऊंची सोच के अनुरूप ही आप ऊंची सफलता प्राप्त करेंगे।